
Sprememba		3
Predlog uredbe
Člen 1 – odstavek 1 – točka -1 (novo)
Uredba (EU) 2023/1115
Uvodna izjava 68
	

	Veljavno besedilo
	Sprememba

	
	(-1)	uvodna izjava 68 se nadomesti z naslednjim:

	(68) 	Poleg tega bi morala Komisija oceniti tveganje krčenja in degradacije gozdov na ravni države ali delov države na podlagi vrste meril, ki odražajo kvantitativne, objektivne in mednarodno priznane podatke ter pokazatelje, da so države dejavno vključene v boj proti krčenju in degradaciji gozdov. Te primerjalne informacije bi morale gospodarskim subjektom v Uniji olajšati, da ravnajo s potrebno skrbnostjo, pristojnim organom pa spremljanje in uveljavljanje skladnosti, hkrati pa bi morale države proizvajalke spodbuditi, da povečajo trajnostnost svojih sistemov kmetijske proizvodnje in zmanjšajo svoj vpliv na krčenje gozdov. To bi moralo prispevati k večji preglednosti in trajnostni naravnanosti dobavnih verig. Sistem primerjalnih analiz bi moral temeljiti na tristopenjskem sistemu za razvrščanje držav kot države z nizkim, standardnim ali visokim tveganjem. Za zagotovitev ustrezne preglednosti in jasnosti bi morala Komisija zlasti javno objaviti podatke, ki se uporabljajo za primerjalno analizo, razloge za predlagano spremembo razvrstitve in odziv zadevne države. Za zadevne proizvode iz držav z nizkim tveganjem ali delov teh držav bi bilo treba gospodarskim subjektom omogočiti izvedbo poenostavljene potrebne skrbnosti. Zadevni proizvodi iz držav z visokim tveganjem ali delov teh držav bi morali biti predmet okrepljenega nadzora pristojnih organov. Na Komisijo bi bilo treba prenesti pooblastilo za sprejemanje izvedbenih aktov za vzpostavitev seznama držav ali delov držav, pri katerih obstaja majhno ali veliko tveganje.
	„(68)	Poleg tega bi morala Komisija oceniti tveganje krčenja in degradacije gozdov na ravni države ali delov države na podlagi vrste meril, ki odražajo kvantitativne, objektivne in mednarodno priznane podatke ter pokazatelje, da so države dejavno vključene v boj proti krčenju in degradaciji gozdov. Te primerjalne informacije bi morale gospodarskim subjektom v Uniji olajšati, da ravnajo s potrebno skrbnostjo, pristojnim organom pa spremljanje in uveljavljanje skladnosti, hkrati pa bi morale države proizvajalke spodbuditi, da povečajo trajnostnost svojih sistemov kmetijske proizvodnje in zmanjšajo svoj vpliv na krčenje gozdov. To bi moralo prispevati k večji preglednosti in trajnostni naravnanosti dobavnih verig. Sistem primerjalnih analiz bi moral temeljiti na štiristopenjskem sistemu za razvrščanje držav kot države z nizkim, standardnim, visokim tveganjem ali brez tveganja. Za zagotovitev ustrezne preglednosti in jasnosti bi morala Komisija zlasti javno objaviti podatke, ki se uporabljajo za primerjalno analizo, razloge za predlagano spremembo razvrstitve in odziv zadevne države. Za zadevne proizvode iz držav z nizkim tveganjem ali delov teh držav bi bilo treba gospodarskim subjektom omogočiti izvedbo poenostavljene potrebne skrbnosti. Zadevni proizvodi iz držav z visokim tveganjem ali delov teh držav bi morali biti predmet okrepljenega nadzora pristojnih organov. Za zadevne proizvode iz držav ali delov držav z visokim tveganjem ne bi smeli veljati ti pogoji.  Na Komisijo bi bilo treba prenesti pooblastilo za sprejemanje izvedbenih aktov za vzpostavitev seznama držav ali delov držav, pri katerih obstaja majhno ali veliko tveganje.“;



Sprememba		4
Predlog uredbe
Člen 1 – odstavek 1 – točka -1 a (novo)
Uredba (EU) 2023/1115
Uvodna izjava 86
	

	Veljavno besedilo
	Sprememba

	
	(-1a)	uvodna izjava 86 se nadomesti z naslednjim:

	(86) 	Gospodarskim subjektom, trgovcem in pristojnim organom bi bilo treba dati na voljo dovolj časa, da se lahko pripravijo na izpolnjevanje zahtev iz te uredbe.
	„(86) 	Gospodarskim subjektom, trgovcem in pristojnim organom bi bilo treba dati na voljo dovolj časa, da se lahko pripravijo na izpolnjevanje zahtev iz te uredbe. V obdobju pred datumom začetka uporabe in v izogib zamudam bi Komisija morala dati prednost optimizaciji platforme za izmenjavo informacij med zadevnimi deležniki in pristojnimi organi. Komisija se tudi zavezuje, da bo objavila razvrstitev glede na tveganje, da se bodo lahko zadevni deležniki lahko pripravili na opredeljeno obvezno področje uporabe te uredbe. Tako platforma za izmenjavo informacij kakor razvrstitev glede na tveganje bi morala biti na voljo in popolnoma delovati vsaj šest mesecev pred datumom začetka uporabe.  V primeru nadaljnjih zamud bi bilo treba datum začetka uporabe ustrezno odložiti.“;



Sprememba		5
Predlog uredbe
Člen 1 – odstavek 1 – točka -1 b (novo)
Uredba (EU) 2023/1115
Člen 3 – uvodni del
	

	Veljavno besedilo
	Sprememba

	
	(-1b)	v členu 3 se uvodni del nadomesti z naslednjim:

	Zadevni primarni in drugi zadevni proizvodi se dajo na trg ali se omogoči njihova dostopnost na trgu ali se izvozijo le, če so izpolnjeni vsi naslednji pogoji:
	„1. 	Zadevni primarni in drugi zadevni proizvodi iz držav ali delov teh držav z nizkim, standardnim ali visokim tveganjem v skladu s členom 29 se dajo na trg ali se omogoči njihova dostopnost na trgu ali se izvozijo le, če so izpolnjeni vsi naslednji pogoji:“;



Sprememba		6
Predlog uredbe
Člen 1 – odstavek 1 – točka -1 c (novo)
Uredba (EU) 2023/1115
Člen 3 – odstavek 1 a (novo)
	

	Besedilo, ki ga predlaga Komisija
	Sprememba

	
	(-1c)	v členu 3 se doda naslednji odstavek:

	
	„1a. 	Zadevni primarni in drugi zadevni proizvodi iz držav ali delov držav, ki ne predstavljajo tveganja v skladu s členom 29, se dajo na trg ali se omogoči njihova dostopnost na trgu ali se izvozijo le, če so izpolnjeni vsi naslednji pogoji:

	
	(a) 	proizvedeni so bili v skladu z zadevno zakonodajo države proizvodnje in

	
	(b) 	izpolnjujejo zahteve glede dokumentacije iz člena 5(1a).“;



Sprememba		7
Predlog uredbe
Člen 1 – odstavek 1 – točka -1 d (novo)
Uredba (EU) 2023/1115
Člen 4 – odstavek 10 a (novo)
	

	Besedilo, ki ga predlaga Komisija
	Sprememba

	
	(-1d)	v členu 4 se doda naslednji odstavek:

	
	„10a. 	Z odstopanjem od odstavkov 1 do 10 tega člena morajo gospodarski subjekti, ki dajejo na trg ali omogočijo dostopnost na trgu oziroma izvažajo zadevne primarne in druge proizvode, proizvedene v državah ali delih držav, ki ne predstavljajo tveganja v skladu s členom 29, morajo izpolniti samo zahteve glede dokumentacije iz člena 5(1a). Za zadevne proizvode in njihove dele, ki so bili proizvedeni v državah ali njihovih delih in ne predstavljajo nobenega tveganja v skladu s členom 29, gospodarski subjekti ravnajo s potrebno skrbnostjo v skladu z odstavkom 1 tega člena.“;



Sprememba		9
Predlog uredbe
Člen 1 – odstavek 1 – točka -1 e (novo)
Uredba (EU) 2023/1115
Člen 5 – odstavek 1 a (novo)
	

	Besedilo, ki ga predlaga Komisija
	Sprememba

	
	(-1e)	v členu 5 se vstavi naslednji odstavek:

	
	„1a. 	Gospodarski subjekti, ki dajo na trg ali omogočijo dostopnost oziroma izvažajo zadevne primarne in druge zadevne proizvode, ki se proizvajajo v državah ali njihovih delih, ki ne predstavljajo tveganja v skladu s členom 29, izpolnijo zahteve glede dokumentacije z omogočanjem dostopnosti naslednjih dokumentov pristojnim organom na zahtevo: 

	
	(a) 	trgovsko ime in vrsta zadevnih proizvodov; 

	
	(b)	količina zadevnih proizvodov;

	
	(c) 	država proizvodnje in, kadar je ustrezno, njenih delov;

	
	(d) 	ime, poštni naslov in elektronski naslov vsakega podjetja ali osebe, ki jim je dobavila zadevne proizvode;

	
	(e) 	ime, poštni naslov in elektronski naslov vsakega podjetja, gospodarskega subjekta ali trgovca, ki so mu bili zadevni proizvodi dobavljeni;

	
	(f) 	dovolj prepričljive in preverljive informacije, da zadevni proizvodi ne povzročajo krčenja gozdov;

	
	(g) 	dovolj prepričljive in preverljive informacije, da so bili zadevni primarni proizvodi proizvedeni v skladu z zadevno zakonodajo države proizvodnje.“;



Sprememba		10
Predlog uredbe
Člen 1 – odstavek 1 – točka -1 f (novo)
Uredba (EU) 2023/1115
Člen 16 – odstavek 10 a (novo)
	

	Besedilo, ki ga predlaga Komisija
	Sprememba

	
	(-1f)	v členu 16 se vstavi naslednji odstavek:

	
	„10a.	Vsaka država članica zagotovi, da letni pregledi, ki jih izvajajo njeni pristojni organi na podlagi odstavka 1 tega člena, zajemajo vsaj 0,1 % gospodarskih subjektov, ki dajejo na trg, omogočajo dostopnost na trgu ali izvažajo zadevne proizvode, ki vsebujejo zadevne primarne proizvode ali so bili izdelani iz zadevnih primarnih proizvodov, proizvedenih v državi ali delih države, ki je v skladu s členom 29 razvrščena kot država brez tveganja.“;



Sprememba		11
Predlog uredbe
Člen 1 – odstavek 1 – točka -1 g (novo)
Uredba (EU) 2023/1115
Člen 29 – odstavek 1
	

	Veljavno besedilo
	Sprememba

	
	(-1g)	v členu 29 se odstavek 1 nadomesti z naslednjim:

	1.	Ta uredba vzpostavlja tristopenjski sistem za ocenjevanje držav ali njihovih delov. V ta namen so države članice in tretje države ali njihovi deli, razvrščeni v eno od naslednjih kategorij tveganja:
	„1.	Ta uredba vzpostavlja štiristopenjski sistem za ocenjevanje držav ali njihovih delov. V ta namen so države članice in tretje države ali njihovi deli, razvrščeni v eno od naslednjih kategorij tveganja:

	(a)	„z visokim tveganjem“, ki se nanaša na države ali dele držav, za katere je bilo v oceni iz odstavka 3 ugotovljeno, da v teh državah ali v njihovih delih obstaja visoko tveganje za proizvodnjo zadevnih primarnih proizvodov, za katere zadevni proizvodi niso skladni s členom 3, točka (a);
	(a)	‚z visokim tveganjem‘, ki se nanaša na države ali dele držav, za katere je bilo v oceni iz odstavka 3 ugotovljeno, da v teh državah ali v njihovih delih obstaja visoko tveganje za proizvodnjo zadevnih primarnih proizvodov, za katere zadevni proizvodi niso skladni s členom 3, točka (a);

	(b)	„z nizkim tveganjem“, ki se nanaša na države ali njihove dele, za katere je bilo v oceni iz odstavka 3 sklenjeno, da obstaja zadostno zagotovilo, da se primeri proizvodnje zadevnih primarnih proizvodov, za katere zadevni proizvodi niso skladni s členom 3, točka (a), v teh državah ali delih držav pojavljajo izjemoma;
	(b)	‚z nizkim tveganjem‘, ki se nanaša na države ali njihove dele, za katere je bilo v oceni iz odstavka 3 sklenjeno, da obstaja zadostno zagotovilo, da se primeri proizvodnje zadevnih primarnih proizvodov, za katere zadevni proizvodi niso skladni s členom 3, točka (a), v teh državah ali delih držav pojavljajo izjemoma; 

	(c)	„s standardnim tveganjem“, ki se nanaša na države ali njihove dele, ki ne spadajo v kategorijo „z visokim tveganjem“ niti v kategorijo „z nizkim tveganjem“.
	(c)	‚s standardnim tveganjem‘, ki se nanaša na države ali njihove dele, ki ne spadajo v kategorijo ‚z visokim tveganjem‘, v kategorijo ‚z nizkim tveganjem‘ niti v kategorijo ‚brez tveganja‘;

	
	(ca)	‚brez tveganja‘ se nanaša na države ali dele držav, ki izpolnjujejo naslednja merila ocenjevanja: 

	
	(i)	razvoj gozdnih območij je nespremenjen ali se je povečal v primerjavi z letom 1990;

	
	(ii)	te države ali njihovi deli so podpisali Pariški sporazum in mednarodne konvencije o človekovih pravicah ter o preprečevanju krčenja gozdov;

	
	(iii)	na nacionalni ravni se uredbe o preprečevanju krčenja gozdov ter njihovem ohranjanju dosledno izvajajo, povsem pregledno izvršujejo ter spremljajo.“;

